بلقیس دادی

بلقیس دادی ایک 82 سالہ بھارتی خاتون ہیں جو متنازع ترمیم شہریت قانون کے خلاف احتجاج کی عالمی علامت بن گئیں۔ ترمیم شہریت کا یہ متنازع قانون 11 دسمبر 2019ء کو بھارتی پارلیمان نے منظور کیا تھا جس کے تحت مذہب کو بھی اہلیت شہریت کی کسوٹی قرار دیا گیا۔وہ شاہین باغ دہلی میں ہونے والے احتجاج کی سرخیل تھیں اور انتہائی شدید سرد موسم میں اس متنازع قانون کے خلاف تین مہینوں تک جاری رہنے والے احتجاجی دھرنے میں سینکڑوں دیگر خواتین کے ساتھ موجود رہیں۔ 

ایک ویب گاہ لائیو منٹ پر شائع ہونے والے انٹرویو میں انھوں نے کہا “میں اور میرا مرحوم خاوند کسی تنازعے کے بغیر ایک متحد بھارت کے نظریے میں پروان چڑھے تھے اور یہی وہ نظریہ ہے جس کے لیے میں یہ جدوجہد کر رہی ہوں”۔

23 ستمبر 2020ء کو مشہور عالمی جریدے ٹائم میگزین نے (Time 100) کے عنوان سے ایک فہرست جاری کی جس میں سنہ 2020ء کی سب سے زیادہ با اثر شخصیات کے نام تھے، اس فہرست میں بلقیس دادی کا نام بھی شامل ہے۔

 مزید دیکھیے 
  100 خواتین (بی بی سی)

 حوالہ جات 

زمرہ:بقید حیات شخصیات
زمرہ:شہریت ترمیمی قانون احتجاج میں شامل لوگ
زمرہ:ٹائم (میگزین) 100 فہرستیں
زمرہ:1930ء کی دہائی کی پیدائشیں
زمرہ:بھارتی فعالیت پسند
زمرہ:بی بی سی 100 خواتین
زمرہ:ٹائم 100
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارتی فعالیت پسند خواتین
زمرہ:ضلع ہاپڑ کی شخصیات
زمرہ:بھارتی مسلم شخصیات